খামারিরা ডিম উৎপাদন করে যা মুনাফা করছে তার চেয়ে বেশি লাভ পকেটে তুলছে খুচরা বিক্রেতারা। অস্থির হয়ে ওঠা ডিমের বাজারে প্রতি ডিমে দুই টাকা পর্যন্ত লাভ করছে খুচরা বিক্রেতারা, যেখানে খামারিদের লাভ হচ্ছে সর্বোচ্চ ৫০ পয়সা থেকে এক টাকা। খরচ পোষাতে না পেরে প্রান্তিক অনেক খামারি ডিম উৎপাদন থেকে সরে এসেছে। সংশ্লিষ্ট অনেকের সঙ্গে কথা বলে জানা গেছে, বছর বছর খাদ্যের দাম বাড়ছে। প্রতিযোগিতার বাজারে বড় খামারিরা পোষাতে পারলেও ছোট খামারিদের লোকসান দিতে হচ্ছে। সংশ্লিষ্ট সূত্রে জানা গেছে, চলতি বছরের শুরুর তুলনায় মাঝামাঝিতে এসে ডিমের উৎপাদন কমে গেছে অন্তত ২৫-৩০ লাখ।